Gedagte vir die dag: Bewys jou lojaliteitFoto: pixabay.com Die paaie van die Here is goedheid en trou vir dié wat getrou is aan die bepalings van sy verbond. (Psalm 25:10) Wanneer daar lojaliteit in ’n verhouding is, weet jy die verhouding is vas en seker, want dit is op vertroue gebou. Wanneer daar nie lojaliteit of vertroue is nie, leef jy in onsekerheid, want jy weet nooit of jy op daardie persoon kan reken nie. Die Bybel leer dat lojaliteit deel is van God se karakter. Hy het nie net lojaliteit geskep nie – dit is die essensie van wie Hy is. Dit is waarom Hy onfeilbare liefde en getrouheid aan jou bewys, maak nie saak hoeveel keer jy Hom teleurstel nie. God het jou lief ongeag enigiets – daaraan kan jy vashou. Hy lei elkeen wat aan Hom getrou is. Jy kan jou lojaliteit teenoor Hom bewys deur aan Hom gehoorsaam te wees. Hoe seker is jou verhouding met God? Hoe sou dit jou verhouding met God verbeter indien jy meer lojaliteit aan Hom bewys?